_:nde70b4ad0d0c4c0384fccaf4e8da6d0bxb0
<http://schema.org/articleBody>
"\nSecretariatul General al Guvernului României a organizat luni, 6 decembrie 2021, ceremonia de premiere a celor mai activi voluntari din țară, în cadrul programului „Promotorii Voluntariatului în România 2021”.\n\n\n\nPrintre organizațiile participante la eveniment se numără și anul acesta Asociația Institutul Bucovina, cu activități de voluntariat desfășurate în diferite sectoare. Astfel, Ziua Internațională a Voluntariatului a fost marcată prin acest eveniment, desfășurat în mediul online, care a reunit promotori ai importanței voluntariatului.\n\n\n\nAstfel, Asociația Institutul Bucovina a nominalizat 10 voluntari, care au fost premiați pentru meritele lor deosebite. Pe tot parcursul anului 2021, aceștia s-au implicat în acțiuni de voluntariat pentru acces la educație, servicii sociale și medicale, sprijinirea bunicilor comunității și lupta împotriva sărăciei. \n\n\n\nCei zece voluntari sunt:\n\n\n\nAndreea și Denisa Cocârdan, alături de Cosmin Anton și Mariana Boca, studenți ai Universității „Ștefan cel Mare” din Suceava, care au sprijinit organizarea celor peste 6000 de volume de cărți din cadrul „Bucovina Book Academy”, dar și colectarea și distribuirea echipamentelor școlare donate prin campania „Hai cu noi la școală!”. Totodată, au contribuit și la acțiunile de monitorizare a segregării în școli, desfășurate prin proiectul „Școala pentru toți copiii – III”, implementat de Asociația Consultanților în Dezvoltare Comunitară;\n\n\n\nAndy Aelenei, Elena-Luminița Agavriloai (de la Complexul de Recuperare Neuro-Psiho-Motorie „Blijdorp – O Nouă Viaţă”) și Cristian Costiuc (Asociația Teona Ariana), care s-au remarcat în domeniul serviciilor sociale, prin activități de terapie ocupațională pentru persoanele cu dizabilități socio-psihiatrice din cadrul Clubului Împreună. Au desfășurat și acțiuni de sprijinire a tinerilor cu dizabilități prin consiliere și mentorat și au organizat taberele RESPIRO pentru părinții copiilor cu dizabilități din județul Suceava;\n\n\n\nVictor Măcărescu și Costică Palaghia – voluntari în proiectul „VOC Sănătate – Voluntariat pentru Sănătate”, care au susținut activitatea medicală a Spitalului Județean de Urgențe „Sfântul Ioan cel Nou” Suceava;Monica Lepcaliuc, profesor la Liceul Tehnic de Industrie Alimentară Suceava, care s-a implicat activ în proiectele desfășurate la asociație, pentru a-i sprijini pe tinerii afectați de probleme emoționale prin consiliere și mentorat si formarea specialiștilor în educație.\n\n\n\nPrin implicarea voluntarilor, pe parcursul anului 2021, Asociația Institutul Bucovina a reușit să obțină următoarele rezultate:\n\n\n\npeste 6400 de cărți distribuite către cinci centre rezidențiale pentru vârstnici;peste 200 de ghiozdane cu rechizite distribuite către copiii care provin din comunități marginalizate;peste 1000 de saci cu deșeuri colectați în campanii de ecologizare;100 de tablete donate copiilor și tinerilor fără posibilități;300 de școli chestionate pentru prevenirea segregării și discriminării la școală a copiilor de etnie romă, copii cu cerințe educaționale speciale (CES) și cei care trăiesc în sărăcie;peste 120 de copii și tineri cu dizabilități severe și părinții acestora care s-au bucurat de cinci zile de tabără și activități în aer liber organizate la Centrul Brazi – Vama;peste 120 de voluntari care au sprijinit serviciile medicale în cadrul Spitalului de Urgență „Sfântul Ioan cel Nou” de la Suceava și la Spitalul Municipal din Câmpulung Moldovenesc;peste 30 de tineri cu dizabilități consiliați și mentorați pentru viață independentă în comunitate;peste 120 de cadre didactice instruite în sesiuni tematice pentru activități extracurriculare;peste 35 de organizații implicate în procesul de mapare a voluntariatului în județului Suceava în cadrul proiectului ProVol.\n\n\n\nÎntâlnirea online din data de 6 decembrie 2021 a reunit cele 19 organizații înscrise în cadrul programului „Promotorii Voluntariatului în România 2021”, pentru prezentarea rezultatelor programului și a unor exemple de bună practică, implementate de către acestea. Scopul programului este acela de a susține capacitatea operațională a ONG-urilor din România, de a crește nivelul de implicare a autorităților publice în susținerea activităților de voluntariat, încurajând totodată cetățenii să se implice activ în astfel de inițiative. &nbsp;&nbsp;\n"
<https://radioas.ro/2021/12/06/voluntari-ai-asociatiei-institutul-bucovina-premiati-de-catre-guvernul-romaniei-pentru-activitatea-lor/>